text:
Lenghis slavis
Lis Lenghis slavis a fasin part de famee linguistiche des lenghis indoeuropeanis. MAPA: lingvaro.png A son inseridis te subfamee balto-slave parcè che a son presintis cetantis someancis isoglottichis cun lis lenghis baltichis, ma no son presints altris leams fra i doi grups. A esistin tesis opostis che a dinein chest resonament, parcè che daûr di lôr, i doi grups si son svilupâts indipendents.
Lis lenghis slavis a son feveladis di passe 300 milions di personis in Europe centri-orientâl e balcaniche, e di un gran numar di emigrants in dut il mont. Diviersis lenghis slavis a àn l’alfabet latin cun diviers segns diacritics (grup occidentâl, di tradizion catoliche), chês altris a doprin chel cirilic (grup orientâl, di tradizion ortodosse), cun variazions minimis fra une lenge e chê altre.
Partint des lenghis slavis a son stadis creadis diviersis lenghis artificiâls che puedin jessi capidis di chei che a fevelin almancul une lenghe slave, e il plui cognossût al è il slovio.
ElencModifiche
- lenghis meridionâls


c: text/html

text:
Abetti Antonio (Sant Pieri di Gurize, ai 19 di Jugn dal 1846 – Arcetri, ai 20 di Fevrâr dal 1928) Inzegnîr, al scomençà a interessâsi di astronomie dal 1868. Apassionât di mecaniche, al podè miorâ la oficine dal osservatori de universitât di Padue rivant a studiâ lis cometis come che nissun al veve podût fâ prime. Al à misurâts i moviments di Venere ator dal Soreli doprant pe prime volte inte storie de sience il spetroscopi. E chest, i à permetût ancje di corezi calcui su la paralàs de Tiere. Diretôr dal osservatori astronomic plui impuartant di Italie, chel di Arcetri, tal 1894 al podè trasformâlu intune stazion di osservazion spaziâl une vore moderne e invidiade in dute Europe, là che si podeve calcolâ il “timp des stelis”. Un cratêr de Lune, dongje il Mar Serenitatis, al puarte il so non.
✒ Agnul Floramo

robotstxt: allowed

filter: keep


text:
1999
Acjadiments[cambie | modifiche il codiç]
In Friûl[cambie | modifiche il codiç]
Pal Mont[cambie | modifiche il codiç]
- 24 di Març - Jugoslavie - A scomencin i bombardaments de NATO par fermâ la repression de minorance albanese in Kossovo inmaneade di Slobodan Milošević
- 24 di Març - Un camion de Belgjiche che al traspuarte margarine e farine al cjape fûc jentri dal tunnel dal Mont Blanc, tra Italie e France. Murin 39 personis
- 1 di Jugn - Al ven dât fûr la prime version di Napster, program di file sharing che al savolte il mont de musiche
- 30 di Novembar - Grandis manifestazions al incuintri di Seattle de Organizazion pal cumierç mondiâl (WTO). Al nas il moviment no global
Nassûts[cambie | modifiche il codiç]
Muarts[cambie | modifiche il codiç]
- Fulvio Tomizza, scritôr talian nassût in Istrie (n. 1935)
- Joe di Maggio, zuiadôr di baseball merecan (n. 1914)
- Wilt Chambelain, zuiadôr di bale tal zei merecan (n. 1936)
- Fabrizio de Andrè, cjantautôr talian (n. 1940)
Premis Nobel[cambie | modifiche il codiç]
- pe Pâs: Médecins Sans Frontières
- pe leteradure: Günter Grass
- pe midisine: Gunter Blobel
- pe fisiche: Gerardus 't Hooft, Martinus J. G. Veltman
- pe chimiche: Ahmed H Zewail
- pe economie: Robert A. Mundell


text:
Baldasâr Galuppi
Baldasâr Galuppi (isule di Buran, 18 otubar 1706 - Vignesie, 3 zenâr 1785 ) al fô un compositôr e organiste talian.
Biografie[cambie | modifiche il codiç]
Nassût te isule di Buràn, te lagune di Vignesie, par chest al e' clamât il Buranello, al fô un dai compositôrs pui origjinâi d'Italie, tal gjenar comic. Sô pari, barbîr di profesion ,che al sunave il violin tal teatri de comedie, al sarâ il sô prin mestri di musiche. A sedîs aigns, Galuppi al va a Vignesie e al cjate lavôr come organiste in tantis glesîs de citât. Ancje se nol jere un compositôr, al scrîf le musiche di une opare di gjenar comic a Chioze, clamade La fede nell'incostanza ossia gli amici rivali. Cheste opare no plâs al public e Galuppi ven sivilât. Disperât, Galuppi pense di molâ le musiche par fâ il stês mistîr di sô pari,ma Benedet Marcello, interessât, lu fâs jentrâ te scuele di Antonio Lotti, dulâ al impare le art dal cuintripont.
Te stesse scuele al jere ancje Pollarolo, diventât gjelôs parcè Galuppi al jere stimât dal sô mestri Antonio Lotti. Tal stês timp che al leve a scuele dal Lotti, Galuppi al lavore par doi aigns come clavicembaliste tai teatris venezians dulâ al scrîf cualchi arie par cualchi opare. Al jere reputât come clavicembaliste, tant che i teatris S. Angelo, S. Samuele e Grisostomo dan le possibilitât a Ggaluppi di meti in scene lis sôs arîs.
Une volte che Galuppi si sint pront par tentâ di gnûf di scrivi musiche par lis oparis, al domande a Marcello une man.Marcello al scrîf par lui il libret de Dorinda, musicade dal zovin. Cheste opare ven rapresentade tal teatri S.Angelo in tal 1729 e cheste volte le opare al e' un sucês.Galuppi al studìe ancje il clavicembal, fin a deventâ un mestri di chest stroment. Dal 1729 dutis lis sôs oparis vegnin rapresentadis cun sucês in dute Italie.
Ma atôr dal 1740, come par Antoni Vivaldi, cul gambiâ de mode musicâl, e par vie dal sucês di atris compositôrs, il sucês di Galuppi al e' simpri di mancul.Tal mês di otubar dal 1741, al decît di la a Londre, dulâ al e' nomenât compositôr dal teatri Reâl.Ma no cjate fortune e daspo di undis mês, al torne a Vignesie.
Divignût mestri di capele de Basiliche di San Marc, tal 1762 organiste in tantis glesîs e mestri di musiche dal Conservatorio degli Incurabili, al mantèn chests incjarics fin ae etât di sesantetre aigns, cuant al ven clamât in Russie da Caterine II. Ancje se tal prin moment, Galuppi al cjate une orchestre che no jere vonde preparade tal cjamp musicâl, cun cualchit sfuarç Galuppi rive a miorâ la preparazion musicâl de orcheste. La prime opare rapresentade in Russie da Galuppi je le Didone abbandonata. Le rapresentazion al e' un sucês e Catarine II, par la contentece al cjame Galuppi di bêçs e regâi.
Galuppi al torne a Vignesie e al continue a lavorâ e a scrivi musiche par i teatris fin al 1777, e a scrivi musiche par lis glesis e a sunâ fin tal zenâr dal 1785, le date de sô muart.


text:
Pieri Villotta, une des musis e des «paveutis» plui cognossudis de Tv regjonâl… parcè il «papillon»?
«Le veve Gian Maria Cojutti, il pari di Claudio, e jo o ai cjapât il so puest al Gazzettino. Lui mi à dit che mi steve ben e jo lu ai ubidît. E cuant che al è mancjât, i siei fîs mi àn regaladis lis sôs e cussì o continui a puartâ la «pavee» ancje par ricuardâlu».
Cemût ise la vite di pensionât?
«No ai inmò capît… no soi usât a no lavorâ. Dal sigûr si è plui libars e o pues fâ ancje «l’eretic» che fin che tu sês in Rai no tu puedis fâlu».
Alore tachìn: furlan in Rai?
«Simpri masse pôc, parcè che la aplicazion de leç in Rai e dipent dome de politiche: nol è nuie in Rai che no si môf se no lu decît la politiche».
E pal gnûf contrat di servizi, saraie la volte buine?
«No met la man sul fûc…»
Nus somee che la sede Rai di Udin e sedi sbandonade…
«Prin di dut no je une «sede», ma un «nuclei distacât de redazion». Secont, al dipent simpri de politiche».
Ce pensial de propueste di Citât metropolitane di Triest e zone dal Friûl autonomis?
«Magari! Ma o soi convint che e coventi une leç costituzionâl. Al sarès un ben pal Friûl, ma ancje par Triest. Parcè che lis dôs realtâts a son diviersis e al sarès un erôr confondilis».
E dentri dal Ordin, un asset dal gjenar?
«No pensi che si vedi di partî dal Ordin che al à funzions burocratichis e di control deontologjic professionâl. E par chest aspiet i nestri gjornaliscj no fasin tancj problemis di nature dissiplinâr: a son cuietuts… e o dîs «purtrop», parcè che o preferirès coleghis cuntun pôc di pevar di plui! A son masse omologâts».
Parcè in Rai no ise inmò une redazion in lenghe furlane come pal sloven a Triest o il todesc e il ladin in Trentin – Sudtirôl?
«La situazion e je difarente par vie che lis realtâts che tu ricuardis a àn leçs specifichis cun dotazions di pueste. Ma jo o pensi che pe redazion slovene cheste no sedi stade une sielte positive parcè che si son sierâts tra di lôr. Prime a jerin ancje tai tg talian, cumò nuie. Pal furlan o sin inmò plui indaûr e chel tic no lu fâs la redazion gjornalistiche, ma i programs… Cun di plui, il fat che la Rai e je gjestide a Triest al penalize inmò di plui il Friûl».
Si saltial fûr di chi?
«Se la politiche e decît, sì… se no…»
L’ordin ce fasial pai gjornaliscj plurilengâi?
«O sin stâts i prins a fâ i esams professionâi par furlan (mi visi che la prime e je stade Elisabetta Pozzetto). O vin simpri i comissaris a Rome (pal furlan al è Silvano Bertossi) e o garantìn chest dirit ancje pal sloven. Cun di plui, ancje se dome te intestazion, o sin i unics che o vin l’anuari par talian, furlan, sloven e todesc. E o tornarìn a fâ i cors di formazion di lenghe furlane pai gjornaliscj furlans. Jessi plurilengâi e je une necessitât, massime pal nestri mistîr».
Furlan a scuele, sì o no?
«Sì, o vin bisugne di cognossi ben la nestre lenghe. Ancje se o soi un tic critic cun cualchi sielte academiche, che però o rispieti. Ma no podìn dismenteâsi dal popul».
Il digjitâl terestri isal «la soluzion di ducj i mâi» o ise une bufule che e sarà za vecje?
«Al è un passaç e probabil che al sedi za passât. Tant al è vêr che cumò tante informazion e passe adiriture sui telefonins».
Ce pensial de informazion sul Web?
«La uniche pussibile tal timp. Chê sul web e je plui direte, plui imediade e plui economiche: al è inevitabil che si imponi. Jo o preferìs la «cjartute» in man, ma aromai la strade e je segnade e no si torne indaûr».
Leial «La Patrie dal Friûl»?
«Simpri lete! O ai vude la furtune di cognossi il grup di Risultive cuant che si cjatavin a la Tavernetta di Zebe De Zacinto: pre Marchet, ma ancje Dino Virgili, Pieri Piçul… ma il gno mestri al è stât Lelo Cjanton».
Ce ricuart aial di lui?
«Une persone di grande culture e grande modestie, parcè che dome chei che a san tantis robis, a san di no savênt avonde e si presentin simpri cun grande umiltât».
Di zovin si è batût pe universitât furlane e al jere dongje dai autonomiscj, e cumò?
«Jo o soi un dai fondadôrs dal Moviment Friûl inmò dal 1965, ancje se in chei agns no podevi nancje votâ parcè che no vevi 21 agns. La universitât e je stade une rivendicazion sacrosante: il Friûl o si ten dongje la sô universitât o nol varà plui une sô identitât».
E la universitât tegnie dongje il so Friûl?
«No sai ben, ancje se mi somee che e fasi. Ma no stin a dismenteâsi che e je simpri une istituzion statâl e duncje o tornìn sul teme de politiche».
Cui rapresential miôr lis istancis furlanistis vuê?
«Si à di dî che la Leghe che e sta dongje Fontanini e je une vore atente a chest. Però i furlans a àn di tignî ben presint che la autonomie no àn di spietâle ni de Rome «italiche» ni di Milan «padan». La autonomie si le costruìs chi. Cun di plui o scuen dî però la autonomie moderne no je mai «bessole». Il «di bessôi» nol va plui ben parcè che aromai il mont al è gambiât e tu âs di relazionâti cui chei altris, no isolâti. Po dopo se il «di bessôi» al significhe «fâ cont su lis tôs fuarcis», alore mi va ben, parcè che la tô autonomie no te dan chei altris».
Christian Romanini
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
La Provincie di Udin è a inmaneât un grant progjet dedicât al artist furlan Nando Toso, tacât tal Novembar stât, che si siere cul conciert dai 14 di Mai, diret dal mestri Valter Sivilotti e cul cjantautôr Pietro Sidoti (che al jere il nevôt), te suaze di Vile Savorgnan di Flambri a Talmassons. Ma cui jerial Nando Toso? «Nassût a Udin tal 1921, al veve un trat nobil tal dissen, e un talent pal ûs dal colôr.
Grandissim colorist, ritratist ecelent, nus à lassât oparis mestris tant che paisazist» al spieghe il professôr Gianfranco Ellero. «Toso nol amave lis modis de piture dal timp, al cirive une sô strade. Chest però nol vûl dî che al jere sierât, che nol cjalave fûr dal so ort. Al contrari: al jere un fi dal Nûfcent, ben informât su ce che al sucedeve tal mont, cuntune vision une vore vierte. Te sô opare no je dome la influence taliane, ma chê europeane. Si cjatin Cezanne, i Fauves, Vlaminck».
figure impuartante pe art furlane, epûr mancul cognossude di altris. parcè? «Al jere un personaç che si faseve cognossi pôc. Nol à mai tirât pe gjachete i critics par une recension e al à fat dome 15 mostris personâls in 65 agns di ativitât» al conte Ellero. «Nol à pocât di ogni bande par rivâ al sucès. Ma mai confondi il sucès cui valôrs: chescj dispès no àn popolaritât». Om risiervât, laboriôs, seri, ma ancje ironic, nus à contât une persone che i à vivût dongje: «Al voleve jessi clamât Nando, no “siôr”. Ma no rivavi, par rispiet. Fin che une dì mi à rispuindût: “Sì, Diu to”. Di chê volte lui ai simpri e dome clamât Nando».❚
✒ Natascia Gargano
In memorie dal pitôr Nando Toso, artist risiervât ma tant valevul............
La Provincie di Udin è a inmaneât un grant progjet dedicât al artist furlan Nando Toso, tacât tal Novembar stât, che si siere cul conciert dai 14 di Mai, diret dal mestri Valter Sivilotti e cul cjantautôr Pietro Sidoti (che al jere il nevôt), te suaze di Vile Savorgnan di Flambri a Talmassons. Ma cui jerial Nando Toso? «Nassût a Udin tal 1921, al veve un trat nobil tal dissen, e un talent pal ûs dal colôr.


text:
Il Comun di Cormons, in colaborazion cu la Associazion “Amîs da Mont Quarine” di Cormons, cu la Societât Filologjiche Furlane e cu la ARLeF – Agjenzie regjonâl pe lenghe furlane, al bandìs il concors “PREMI LETERARI BIENÂL DOLFO ZORZUT” in memorie dal scritôr furlan di Cormons Dolfo Zorzut.
Il teme dai tescj al à di jessi chest: Paisaçs de anime, paisaçs de memorie.
Il concors bienâl al è articolât in trê sezions:
NARATIVE
Premi di 500 euros par une prose curte o une conte par talian, furlan, sloven o todesc.
POESIE
Premi di 500 euros par une poesie par talian, furlan, sloven o todesc.
STUDENTS
Premi di 250 euros intun bon pal acuist di libris par une conte o une poesie par talian, furlan, sloven o todesc.
La scjadince dal concors e je pai 15 di Lui dal 2019.
La cerimonie di premiazion si davuelzarà ai 4 di Otubar dal 2019 aes 18.30, a Palaç Locatelli a Cormons.


text:
Laboratoris didatics in lenghe furlane
I laboratoris didatics metûts a disposizion de rêt a son dai incuintris fra un espert esterni e i students di une o plui classis. Inte prime part dal laboratori l'espert al ten une piçule conference in lenghe furlane sul teme dal incuintri, la seconde part e je invezit dedicade a aprofondiments e domandis di bande dai students. Ducj i laboratoris didatics a àn une durade di cirche dôs oris.
Laboratoris didatics disponibii par l'a.s. 2021/22
prenotazions
Vinars ai 13 di Zenâr 2023 h11-13
Aquilee, storie di une capitâl
cun Luca De Clara
Esemplis di laboratoris didatics realizâts
Francesca Venuto
Il Sietcent in Friûl: il Tiepolo
(2022) video complet
Angelo Floramo
La biblioteche Guarneriane di Sant Denêl
(2021) video complet
Daniel Samba
Un Friûl di mil colôrs
(2015) video frament
Lino Straulino
Chês di une volte ... chês di cumò
(2015) video frament
Linda Picco
I vantaçs dal bilinguisim
(2014) video frament


text:
#03 – Il non di mê mari
Al veve un savôr strani il lat di mê mari, cuant che, a pene nassût, i tiravi lis tetis. Al jere un savôr… ce maniere dî? Ben, sì, al saveve di pôre. Pôre che lis tetis a si suiassin prime de mê fam.
I tremavin di pôre lis mans a mê mari, cuant che lis bombis che a sclopavin intal paîs a tiravin jù cjasis cu la int dentri.
E tignive strentis lis lagrimis di pôre, mê mari, cuant che e saludave il so om, gno pari, che al scjampave suntune barcje par lâ a prontâ par nô un tichinin di sperance, di là dal mâr grant.
Une pôre penze e ingropave il cûr di mê mari, mi tignive pe man, sul ôr di une altre barcje, dute scloteade, e la tiere e jere lontane, tant lontane e il so om al jere cuissà dulà inta chê tiere foreste.
I sacodave di pôre il grim a mê mari, che nol vedi lassade une samence dentri chel om trist che le veve ingrumade intal cjanton dal camaron, lì che o spietavin ducj une altre barcje.
O ai vosât jo, dute une gnot e dibant, cuant che une vongule triste le à sbregade jù de barcje e le à puartade vie, e siei voi disperâts a cirivin la mê man, inneâts inte pôre.
Su la tiere ferme, une femine blancje, cu la petorine zale, mi fevele, dute zentile. E dopre lenghis che no cognòs. Fin che o rivi a capî che mi domande se o sai scrivi. E di scrivi lì il non di mê mari.
Ce aio di scrivi?
O scrîf pôre.
Mê mari e veve non PÔRE.
di ***
#1***


text:
CJAVAÇ
Te val dal lât
ART E CULTURE
Par discuvierzi la storie e la architeture dal puest a meretin di jessi viodudis la Glesie di Sant Danêl, che e je stade fate sù tal Sietcent e dulà che a son conservadis oparis di valôr che a vegnin di Vignesie, e lis gleseutis votivis di Sant Roc e di Sant Cjandit.
Però, e je massime la Plêf di Sant Stiefin, fate sù a Cesclans, che e torne a dâ la grande dimension temporâl de storie di chescj puescj. Poiade suntune alture, no lontan dal paîs, la glesie e svante une origjin une vore antighe. L’edifici che si viôt cumò al è stât ristruturât dopo dal taramot dal 1976, ma la sô origjin e va indaûr al VIII-IX secul. Sot de glesie, un piçul Antiquarium al mostre la storie dal puest e de costruzion sacre midiant di un interessant percors espositîf.
Dutis e cuatri lis frazions dal teritori comunâl, Cjavaç, Mena, Somblât e Cesclans, a ufrissin esemplis interessants di architeture cjargnele caraterizade di puartis e lobiis, daûr de forme costrutive dal puest. Tra chestis, cjase Brunetti e cjase Puppini a Cjavaç, cjase Barazzutti a Mena, cjase Pillinini a Somblât, restauradis dopo dal taramot dal 1976. Al è stât tornât a meti a puest dopo dal taramot ancje il mulin dit di Gaspar, a Cjavaç, unic esempli ben conservât dai tancj mulins a aghe presints inte val dal lât fin ai agns ’60 dal Nûfcent.
Peât ae storie plui resinte al è il Fuart de Mont di Feste. Fat sù tal principi dal XX secul dentri di un sisteme di difese articolât clamât “Alto Tagliamento” in difese di pussibii atacs de bande de Austrie, al veve batariis di canons pal atac di lontan. Ultin baluart de difese estreme inte prime vuere mondiâl, vuê si presente inrocât come un nît di acuile insom de Mont di Feste.
Stagione di Prosa della Carnia 2022-2023 - 52^ Edizione
Novembre 2022 - Aprile 2023
LÂT DI CJACAÇ
Al è il lât naturâl plui grant dal Friûl Vignesie Julie e aprûf des sôs spuindis, tes domeniis cjaldis vie pal Istât a rivin vacancîrs e int dal puest par cjapâ soreli, par fâ mirinde e par polsâ te ombrene sot dai arbui.
Stagione di Prosa della Carnia 2022-2023 - 52^ Edizione
Novembre 2022 - Aprile 2023
LÂT DI CJACAÇ
Al è il lât naturâl plui grant dal Friûl Vignesie Julie e aprûf des sôs spuindis, tes domeniis cjaldis vie pal Istât a rivin vacancîrs e int dal puest par cjapâ soreli, par fâ mirinde e par polsâ te ombrene sot dai arbui.


text:
Un mieç di comunicazion che al è stât no dome un spieli des trasformazions dal Friûl ma ancje un veicul impuartant di sperimentazion linguistiche, didatiche e culturâl, che al à contribuît a cambiâ la imagjin che i furlans a vevin di se stes. Radio Onde Furlane, che e à tacât li sôs trasmissions ai 2 di Fevrâr dal 1980, e je stade fondade di bande di un grup discompagn di personis, che al tignive dentri autonomiscj, militants di Democrazia Proletaria e catolics moderâts. Dutis chestis personis, fin dal principi, a vevin tant che obietîf chel di vierzi un spazi libar e atent ai problemis de societât, e al è propit cussì che Onde Furlane e je deventade un impuartant pont di riferiment pes bataiis civîls e un centri di agregazion creative (no par nuie e je stade propit Radio Onde Furlane a proponi al public, pe prime volte, il telegjornâl par furlan e il prin sît internet in marilenghe). A tacâ di chei che a àn inviât il progjet (Sergio Venuti, Silvano Pagani – prin president di Radio Onde Furlane –, Federico Rossi, Mauro Tosoni, Giorgio Cavallo, Maurizio Florissi, Elia Mioni, Elio Fedele, Maurizio Staderoli, Oriella Mion e Roberto Meroi), a son stadis tantis lis personis che a àn contribuît, insiemit ae redazion e ai colaboradôrs, a fâ di cheste radio un mieç di comunicazion bon di contâ il Friûl. “Fin al ’96, tirâ sù bêçs par fâ cressi la radio no je stade une imprese facile – al conte Pauli Cantarut, preseât president di cumò – i finanziaments a vignivin soredut di bande dai citadins, de publicitât e dai finanziaments europeans. Daspò dal ’96, invezit, in gracie de leç di tutele des lenghis minoritariis, o vin podût finalmentri dâ ae radio une struture”.
Elisa Michellut
ATUALITÂT. Une radio libare e soredut… furlane............
Un mieç di comunicazion che al è stât no dome un spieli des trasformazions dal Friûl ma ancje un veicul impuartant di sperimentazion linguistiche, didatiche e culturâl, che al à contribuît a cambiâ la imagjin che i furlans a vevin di se stes. Radio Onde Furlane, che e à tacât li sôs trasmissions ai 2 di Fevrâr dal 1980, e je stade fondade di bande di un grup discompagn di personis, che al tignive dentri autonomiscj, militants di Democrazia Proletaria e catolics moderâts. Dutis chestis personis, fin dal principi, a vevin tant che obietîf chel di vierzi un spazi libar e atent ai problemis de societât, e al è propit cussì che Onde Furlane e je deventade un impuartant pont di riferiment pes bataiis civîls e un centri di agregazion creative (no par nuie e je stade propit Radio Onde Furlane a proponi al public, pe prime volte, il telegjornâl par furlan e il prin sît internet in marilenghe). A tacâ di chei che a àn inviât il progjet (Sergio Venuti, Silvano Pagani – prin president di Radio Onde Furlane –, Federico Rossi, Mauro Tosoni, Giorgio Cavallo, Maurizio Florissi, Elia Mioni, Elio Fedele, Maurizio Staderoli, Oriella Mion e Roberto Meroi), a son stadis tantis lis personis che a àn contribuît, insiemit ae redazion e ai colaboradôrs, a fâ di cheste radio un mieç di comunicazion bon di contâ il Friûl. “Fin al ’96, tirâ sù bêçs par fâ cressi la radio no je stade une imprese facile – al conte Pauli Cantarut, preseât president di cumò – i finanziaments a vignivin soredut di bande dai citadins, de publicitât e dai finanziaments europeans. Daspò dal ’96, invezit, in gracie de leç di tutele des lenghis minoritariis, o vin podût finalmentri dâ ae radio une struture”.


text:
Une realtât interessante e je chê de aziende agricule di Romina Silverio e Ivan Morocutti a Cjanive di Tumieç. Intant che Romina tai passons dal Varmost e tire dongje i cjavaluts pony par che a ledin a mangjâ, o rivìn a fâ une tabaiade svelte par telefon par capî alc di plui suntune ativitât che, dutune cul so om Ivan, a stan tirant indevant. E conte Romina: “Ivan di simpri al veve la aziende agricule, ma no di famee: al à studiât perît agrari e planc planchin al à metût in pîts cheste ativitât. Intun ciert moment al à cjapât la gjestion de malghe Varmost a For Disore. Dopo si sin cognossûts. Lui al stave pensant di comedâ cualchi stale a Trep di Cjargne ma al jere cualchi probleme burocratic: no jerin dutis sôs e, cun di plui, i proprietaris a jerin cetancj. Jo o lavoravi intun ufici tant che perît edîl. O vin vût la ocasion di cjatâ e duncje di comprâ un fabricât a Cjanive di Tumieç (al jere un ex maneç lât a la aste). Planc a planc, lu vin metût a puest. Dopo o vin vût un frut e o ai decidût di molâ il gno lavôr fis e di metimi in societât cul gno om.
◆ O vin ristruturât il fabricât daûr des nestris esigjencis. Cussì, cumò a Cjanive o vin la stale e dongje e je la fatorie didatiche e une piçule latarie. O vin vacjis, cjavris, un piçul arlevament di purcits, tra pôc o varìn ancje lis pioris e dopo o vin ducj i animâi de fatorie didatiche: ponys, cjavai, mus e animâi di curtîl.”
◆ Di Istât, Romina si ocupe de gjestion de Malghe Varmost a For Disore e Ivan al gjestìs Malghe Mongranda a Verzegnis.
◆ Romina e je il motôr e la anime di diviersis iniziativis che si fasin tant te fatorie didatiche che in malghe, e su chest e conte: “O ai organizât pai fruts la setemane in malghe, e la setemane in fatorie; dopo o fâs cors che a cjapin dentri la nature, il yoga e la art, o organizi cjaminadis te nature ancje achì in Varmost, insiemi cun Promoturismo. Chest an la setemane in malghe a Verzegnis e à vût un biel risultât: a jerin presits ben vincj fruts che a vignivin di ogni bande de Cjargne (di Prât, Paluce, Tumieç, Verzegnis, For Disore) cuntune etât che e partive dai 5/6 agns.
◆ Vint scomençât di pôc, o soi sodisfate, ancje se o scuen inmò imparâ tantis robis; ma biel planc, pas daûr pas, o lin indevant.
◆ O vin iniziativis di colaborazion cun altris realtâts dongje di nô: par me e je la maniere miôr par lâ indevant, parcè che un al à une robe e un a ‘nd à une altre, e insiemi o podìn fâ la diference. O vin la disponibilitât di prodots gjenuins a chilometris 0, la verdure e ven dal vivâr Cacitti, jo o met i ûfs e po inmò la nestre produzion che e ven dal lat: formadi, spongje, scuete…”
◆ Romina e Ivan a son une vore impegnâts; cheste tabaiade svelte si ferme par vie di un fat particolâr che al sucêt tai passons dal Varmost: une cjavalute pony e à vût un abort spontani e cussì Romina scuen proviodi. Lavôr nol mancje e il timp al cor e no si pues fermâ: vê une aziende agricule al puarte un grum di lavôr e di cefâs.
◆ Cui che al à gust di lâ a curiosâ inte pagjine facebook https://www.facebook.com/lallegrafattoriatolmezzo/ al cjatarà in evidence lis novitâts dal moment che la aziende agricule e sta puartant indevant. ❚
FANTATS E FUTÛR. A Cjanive une biele esperience didatiche che e met dongje nature e yogaMarta Vezzi
Une realtât interessante e je chê de aziende agricule di Romina Silverio e Ivan Morocutti a Cjanive di Tumieç. Intant che Romina tai passons dal Varmost e tire dongje i cjavaluts pony par che a ledin a mangjâ, o rivìn a fâ une tabaiade svelte par telefon par capî alc di plui suntune ativitât che, dutune cul so om Ivan, a stan tirant indevant. E conte Romina: “Ivan di simpri al veve la aziende agricule, ma no di famee: al à studiât perît agrari e planc planchin al à metût in pîts cheste ativitât. Intun ciert moment al à cjapât la gjestion de malghe Varmost a For Disore. Dopo si sin cognossûts. Lui al stave pensant di comedâ cualchi stale a Trep di Cjargne ma al jere cualchi probleme burocratic: no jerin dutis sôs e, cun di plui, i proprietaris a jerin cetancj. Jo o lavoravi intun ufici tant che perît edîl. O vin vût la ocasion di cjatâ e duncje di comprâ un fabricât a Cjanive di Tumieç (al jere un ex maneç lât a la aste). Planc a planc, lu vin metût a puest. Dopo o vin vût un frut e o ai decidût di molâ il gno lavôr fis e di metimi in societât cul gno om.


text:
Nus capite spes di rindisi cont des ricjecis che o vin ca sù in Cjargne dome cuant che cualchidun di fûr al ven, al viôt e nus al dîs. E al è propit ce che al è sucedût cu la dotore Ingeborg Geyer, di Viene, laureade in «filologjie gjermanistiche e aglistiche» e, tra lis tantis rôbis, studiose des minorancis di lenghe todescje presintis in Europe.
UNE VITE PAL STUDI_ La Geyer e je di 30 aigns che si interesse dal «tischlbongarish», la lenghe minoritarie gjermaniche te variante che si cjacare a Tamau. Inte provincie di Udin chestis minorancis si cjatin, oltri che a Paluce, in altris cuatri comuns: Sauris, Malborghet-Valbrune, Tarvis e Pontebe. Il so interessament e il so studi a àn puartât, intal 2002, ae publicazion dal «Wörterbuch der deutschen Mundart von Tischelwang/Timau – Glossari tamauês», il dizionari indulà che si cjate il tamavuês che al ven cjacarât e scrit in dì di vuei e al cjape dentri, lant indaûr tal timp, ancje il lessic fint a fin de seconde vuere mondiâl. Intal cors dei agns la dotore Geyer e à puartât insom diviers progjets e puartât indevant un grop di iniziativis par pandi, a nivel internazionâl, la ricjece culturâl e il confront linguistic cun altris comunitâts di lenghe todescje.
COINVOLZIMENT DES ASSOCIAZIONS_ Par fâ dut chest la dotore e je rivade adore di cjapâ dentri lis associazions locâls presintis su chest teritori; e à savût duncje jentrâ inte realtât dal paîs in ponte di pîts e plan planin e à podût scomençâ a incjaminâsi inte strade de ricercje, dal studi, metint insieme la colaborazion de int di Tamau e il so savê e soredut la sô grande passion che intai agns e à dât i siei risultâts.
LA CERIMONIE_ E cussì, joibe ai 12 di Avost intune sale parochiâl di Tamau plene di int, il sindic di Paluce, avocat Elia Vezzi, e à conferît cun agrât la citadinance onorarie cun chestis peraulis: «Il Consei Comunâl di Paluce, daûr de domande des Associazions che a operin pe Comunitât di Tamau – Tischlbong (Circul Culturâl Giorgetto Unfer, Corâl Teresine Unfer, Grop Folcloristic Is guldana Pearl, Grup Folcloristic Da Jutalan) al nomene la dotore Ingeborg Geyer Citadine Onorarie dal Comun di Paluce pal decenâl contribût pal mantigniment e valorizazion de lenghe todescje di Tamau – Tischlbong».
Chê di joibe e je stade une serade impuartante, dulà che une comunitât e à volût pandi il so agrât a une persone che à dât un jutori no indifarent a tutele dal patrimoni linguistic di cheste tiere. Dal sigûr e sarà une date che i tamavuês si ricuardaran intal timp e a podaran contâ, a chei che vignaran dopo di lôr, che il «tischlbongarish» al è inmò vîf grazie ancje al lavôr de dotore Ingeborg Geyer.
Marta Vezzi
ATUALITÂT – L’agrât di Tamau............
Nus capite spes di rindisi cont des ricjecis che o vin ca sù in Cjargne dome cuant che cualchidun di fûr al ven, al viôt e nus al dîs. E al è propit ce che al è sucedût cu la dotore Ingeborg Geyer, di Viene, laureade in «filologjie gjermanistiche e aglistiche» e, tra lis tantis rôbis, studiose des minorancis di lenghe todescje presintis in Europe.


text:
Un grant misteri al savolte il Friûl: un sassin seriâl che al cope zovinis. Par discuvierzi il colpevul e fermâlu, la polizie no baste: al ven clamât l’FBI (Furlans cu la Barete Investigazions). Secont l’FBI (Furlans tal Bar Investigazions), il criminâl al è leât in cualchi maniere al famôs sassin seriâl Bepon il Mangjon, clamât cussì par vie che si mangjave lis sôs vitimis (di fat, al jere cognossût in dut il mont tant che Hannibal the cannibal).
Par fevelâ cun Bepon e gjavâi fûr cualchi segret, l’FBI (Furlans & Babis Investigazions) al mande Catine Sterling, une zovine che e à a pene scomençât a lavorâ.
Catine e jentre te preson di massime sigurece dulà che a tegnin Bepon il Mangjon e e scomence a cjapâ confidence cun lui. Bepon il Mangjon al è un om une vore pericolôs, ma ancje une vore inteligjent; di fat, al è un psichiatri cuntune sensibilitât fûr dal ordenari: al rive, dome cjalant in muse une persone tal bar, a capî se e sta par ordenâ un blanc o un neri.
A planc a planc, Catine e Bepon si cognossin un cun chel altri. Si discuvierç, par esempli, che Bepon al è deventât sassin seriâl stant che al è cressût intune famee di vegans e astemis. Cussì, l’unic plat furlan che al podeve mangjâ al jere il risot cul sclopit, ma mantecât cul vueli e no cu la spongje! E cence un got di vin dongje.
Ma ancje Catine e à vût un traume di piçule, par jessi stade a cjalâ la macelazion di un purcit: ancje se so pari i veve insegnât che dal purcit no si bute vie nuie, chê dì, Catine e à viodût il contadin a butâ un muset intîr tes scovacis! Catine sal insumiave ancjemò di gnot, chel muset straçât.
Bepon al scolte Catine cuant che i conte des investigazions, Catine e puarte di mangjâ a Bepon robis che nol veve mai provât: luianie, cjarsons cu la scuete, broade e muset.
Cussì, ae fin, Catine e rive a un acuardi cun Bepon: l’FBI (Furlans Bacucs Investigazions) i concêt une cele plui largje (e mancul sigure), e lui ju judarà a cjapâ il sassin seriâl.
Cul plan di Bepon, l’FBI (Furlans Braurôs Investigazions) al rive a cjapâlu: di fat, il serial killer al jere triestin e l’FBI (Furlans a Barcola Investigazions) lu tire intune vuate cuntun volantin par fâ une lampade a gratis.
Bepon, però, al rive a scjampâ de gnove cele e, tal finâl, al clame Catine al celulâr: “Mandi Catine, usgnot o ai un amì a cene!”
“No!”, e dîs Catine, “Cui ti mangjistu cheste volte?”
“Sêstu mate?”, al rispuint Bepon, “Cumò che tu mi âs fat cognossi la cusine furlane, dome polente, frico e Tocai!*”
* Il film al è rivât prime dai ongjarês, duncje che a stedin cidins! ❚
Bete di Spere
AL CINE CUN BETE. Il cidinôr dai inocentsBete di Spere
Un grant misteri al savolte il Friûl: un sassin seriâl che al cope zovinis. Par discuvierzi il colpevul e fermâlu, la polizie no baste: al ven clamât l’FBI (Furlans cu la Barete Investigazions). Secont l’FBI (Furlans tal Bar Investigazions), il criminâl al è leât in cualchi maniere al famôs sassin seriâl Bepon il Mangjon, clamât cussì par vie che si mangjave lis sôs vitimis (di fat, al jere cognossût in dut il mont tant che Hannibal the cannibal).


text:
Al somearès che ducj i politics di chenti a vedin passât l’Istât a studiâ programs eletorâi e gnovis struturis aministrativis par freâ miôr il Friûl. Di sigûr lu àn fat in rive al mâr parcè che nol è un che nol sedi abronzât.
I triestins, a dîle dute, a àn chel biel colorît fintramai di Avrîl, di cuant chel si pues lâ a studiâ a Barcola, ma ancje i nestris, se no àn lis rivis, cualchi lampadute le cjatin di sigûr.
La plui in forme e je la “Serachianute” che une volte decidude la candidature, ogni dì e tire fûr une propueste: vuê i tocje a lis Provinciis, doman a lis bancjis, passant doman a lis feradis. Nuie ce dî: un program nassût dal bas e cul confront cu la base, soredut i bagnins, i camarîrs e i mestris di nuoto.
Dal rest ancje Illy, prime di deventâ president, no vevial lavorât propit come mestri di schi?
Sino o no sino, come che e scrif la Serrachiani par promovi il turisim, un teritori dulà che intune ore si va dai monts al mâr?
Pecjât che cheste vision si fermi a une brochure di viaç e no sedi invezit un sburt a pensâ chel benedet teritori tant che un sôl paîs che si clame Friûl.
Ma domandâ une robe dal gjenar sot dal caligo di Feravost al podeve fâ vignî un colp a plui di cualchidun. Al è miôr fâsi un bagn. ■
L’OM DI BURI
IL SIVILOT. Preparant lis elezions…............
Al somearès che ducj i politics di chenti a vedin passât l’Istât a studiâ programs eletorâi e gnovis struturis aministrativis par freâ miôr il Friûl. Di sigûr lu àn fat in rive al mâr parcè che nol è un che nol sedi abronzât.


text:
Crosadis
Lis Crosadis forin une cjadene di operazions, no nome militârs, prontadis dal papât, che al voleve tornâ a puartâ i lûcs de Tiere Sante sot il domini de cristianitât.
Lis Crosadis scomençin intôr dal XI scecul par finî ator dal XIII. Le tiere Sante jere controlade, al timp, dai musulmans. La motivazion principâl e jere chê di permeti ai pelegrins cristians di podê lâ a preâ in chei lûcs indulâ Jesu Crist al jere vivût e dulà che al veve predicjât. Ma si zontin ancje motivazions di tipo economic e comercîal. Chest al è il câs de Republiche di Vignesie, che e rive adore a puartâ i vuerîrs crosâts cuintri lis citâts di Zare e Costantinopoli.
Bisugne ancje dî che no dutis lis crosadis forin combatudis cuintri i musulmans: la crosade dai albigês fo combatude cuintri i Catârs de France meridionâl.
La peraule crosade e à cjapât un significât plui larc: e po volê dî ancje une vuere menade par motîfs religjôs,ideologics e sociâi.
Dut al è scomençât cuant che i pelegrins che a levin intes Tieris Santis a vegnin acompagnâts da cavalîirs armâts (Prime Crosade) par difindisi dai Turcs che a jerin deventâts pericolôs, tant che a jerin deventâts un pericul ancje pa lis popolazions locâls. Ancje se i Turcs a jerin musulmans come lis popolazions locâls, no fevelavin la lôr lenghe e il robâ e il maçâ cuintri i pelegrins cristians al devente simpri plui frecuent, tant che cui che al voleve lâ a preâ in Tiere Sante, al scugnive lâ acompagnât da vuerîrs armâts. Cuant che la Tiere Sante e jere sot le sovranitât dai Arabos,le Tiere Sante e jere une vore plui sigure, ma il Pape Urbano II, al concili di Clermont dal 1095, al dîs che cui che al voleve lâ in Tiere Sante, al veve di lâ armât. Disint che ' ancje Diu lu voleve ' (Deus vult) al è inizi di un rivâ di pelegrins mai vidût prime, in tai lûcs sants de Cristianitât
Bibliografie (par talian)[cambie | modifiche il codiç]
- Riley-Smith Jonathan, Al seguito delle crociate: origine, storia, evoluzione, Di Renzo Editore, 2000
- Runciman Steven, Storia delle crociate, Einaudi, 2005
- Jean Richard, La grande storia delle crociate, Newton & Compton, 1999


text:
Ancje chest an l’Udin al è rivât a fâ un bon campionât di balon, cun grande sodisfazion di tancj sportîfs furlans. Cence gjavâ nuie ai passionâts, al è just ancje fâ cualchi resonament che nus puarti a problemis plui sostanziâi. In chest pre Antoni nol pierdeve ocasion. Cualchi probleme di 30 agns indaûr al è superât, altris a son ancjemò in dute la lôr crudece e dramaticitât: puescj di vore, situazion economiche e finanziarie, rispiet e valorizazion de proprie identitât e culture, ricognossiment dai dirits naturâi cun leçs e struments in merit che a restin simpri congjelâts tai casselins dai sorestants.
pre Roman Michelotti
Che i furlans a vedin fate une figurone cul câs di Zico no mi sint, in cussiense, di dîlu. O sai che i sportîfs, zovins e carampans, mi disaran che dopodut ancje il sport al à la sô impuartance sicu vargule par scjariâsi dal convulç de vite moderne e sicu mieç par disgredeâ il vuluç dal timp libar.
O sai ancje che l’Udinês no jentre cui metalmecanics e che i fastidis dai taramotâts a restin ancje se Zico nol passe il poç.
Ce che no rivi a capî e je cheste vivarositât dai furlans par une cuistion di balon (lôr a disin che si trate di dignitât, ma che dopomai che nus e àn insoçade) e il sintî cheste int, di ogni ete e fate e divignince, a pierdi il cjaf daprûf di une cuistion cussì di seconde rie.
No vuei fâ il moralist pai bêçs, seben che strassâ miars di milions al è un pecjât di chei cu la code. Ce che no capìs e che no vuei acetâ al è che un popul intîr, cjamât di soldâts, di impiegâts e mestris e miedis e sorestants forescj, cun problemis di ocupazion grancj come monts, al dismentei dut e si discjadeni te plui grande manifestazion mai sucedude. Almancul misurant la confusion.
Alore mi ven di pensâ ai romans che a incjocavin la plebae cui zûcs dal circ par che no dopràs il çurviel. E di fat un popul cence culture nol à altre sortide fûr dal balon, des cjançonetis e di cualchi putaneç. Ma un popul cence culture al è ancje un popul cence avignî, sint un popul di pipinots tes mans di chei altris. E cheste e je dure di glotile.
Come che e je dure di sintî une int a ribelâsi par une sentence di balon, ancje no juste, e tasê e sopuartâ e no scomponisi denant di injustiziis che a àn sanganade la storie di îr e di vuê. Bastarès pensâ che no sin parons di nuie: ni de tiere, ni de scuele, ni dai puescj di comant, ni di chei di lavôr, ni de lenghe ni tant mancul dal nestri avignî.
E viodi i onorevui, di ce cu sedi partît, ducj par un fîl a cori jù a Rome a domandâ udience.
Cuant mai ano vude cheste armonie? Veramentri a jerin par un fîl ancje ai timps de unitât regjonâl, te universitât, tal taramot. Unîts tal freânus.
Te amarece, e grande, di cheste canicule che ti gafe cuarp e anime, une consolazion: che cumò, par dîle cun Pup, i politics a scugnaran là dacordo ancje tes robis plui impuartantis, cence nissun rimpin, e che i furlans, cumò che a san berghelâ, a varan di fâlu simpri. E nissun nol podarà dâur dal cjampanilist o dal cjastron.
E come che a domandin par gjoldi il timp libar, a savaran batisi ancje pal timp di vore e pal puest. Cualchidun, che prime si sintive talianon, cumò al à voltadis lis spalis a la “patrie”, deventade madrigne e musse, e al à tacât a pensâ che jessi furlans e talians no je propit la stesse mignestre. Che anzit al sarès il câs di cjalâ ogni tant par in sù. Po no vevino scrit “O Zico o Austria”? Nancje chest. dopo sucedût, nol sarès mâl. Come che nol è mâl lei, sul Giornale dai 11 di lui, une letare firmade di 25 di lôr, di san Vit al Tiliment. I rispuindin a Pastore disint che i furlans a vevin dome la idee di notâ la scuarde tal campionât austriac e no, come che al veve capit malamentri lui, di passâ sot l’Austrie “perché quest’ultima soluzione sarebbe un regalo troppo bello e gradito per la maggior parte dei friulani”. Sun chest no soi dacordo. Che la Italie e sedi par nô une disgracie lu palpe ogni furlan cuntun sbit di sintiment e di voli, ma che i furlans a vedin gole di lâ sot di un altri paron, no crôt. Parons mancul a ‘nd è e miei al è.
Se duncje, cu la cuistion di Zico, i furlans a àn tacat a capî che no son dome di serie “B” ma che no son nuie, dome vacjis di molzi e mus di fâ lavorâ, si podarès ancje parâ jù cheste brute pagjine scrite dal popul furlan. Cui pîts. ■
pre ANTONI BELINE
La Patrie dal Friûl, n. 7-8 lui-avost 1983)
IL FERÂL. Ce frico cun chel Zico............
Ancje chest an l’Udin al è rivât a fâ un bon campionât di balon, cun grande sodisfazion di tancj sportîfs furlans. Cence gjavâ nuie ai passionâts, al è just ancje fâ cualchi resonament che nus puarti a problemis plui sostanziâi. In chest pre Antoni nol pierdeve ocasion. Cualchi probleme di 30 agns indaûr al è superât, altris a son ancjemò in dute la lôr crudece e dramaticitât: puescj di vore, situazion economiche e finanziarie, rispiet e valorizazion de proprie identitât e culture, ricognossiment dai dirits naturâi cun leçs e struments in merit che a restin simpri congjelâts tai casselins dai sorestants.


text:
La rubriche storiche e continue ma cuntune variazion: cemût saressie stade la storie dal Friûl se no fos lade come che invezit e je lade te realtât? Noaltris o provìn a rispuindi cussì…
***
Cemût che e je lade
Come che si sa, la Patrie dal Friûl e à simpri fat gole ai siei nemîs. Espression par secui dal podê Imperiâl fin de ete dai Otons di Sassonie, e probabilmentri ancje prime, uficialmentri inschiriade cun Indrì IV inte lote pes invistiduris, duncje in clâf antiromane (fat che i à permetût a Siart di vuadagnâsi il titul di Princip), e à cognossût la sô magnificence propit parcè che proietade plui tal cûr da la Europe che intune dimension pensinulâr. I plui grancj patriarcjis a vignivin fûr dal so cûr, sigurementri no de Italie: Popon di Treffen, Bertrand di Saint Genès, Marquart di Randeck, dome par nomenâ cualchi figure plui cognossude di chês altris. Par chest motîf, par secui a son stâts organizâts riviei, sassinaments e atentâts cuintri il lôr tron de bande di une nobiltât che e sperave, cun Vignesie, di disberdeâsi dai sorestants todescs e di cjapâ sù il control di une tiere strategjichementri plantade jenfri il Nord e il Sud, l’Orient e l’Ocident dal mont Medievâl. Udin al è deventât la cjase dai amîs de Dominante, Cividât la fuartece dai fedêi imperiâi. Tal 1411, l’esercit dal imperadôr al concuistave Udin, e tal domo di Cividât al vignive invezit il patriarcje Ludovì di Teck. Vignesie no varès mai podût permetisi di pierdi la ocasion di poiâ lis grifis suntun contest tant favorevul, e cussì e tache une vuere lungje e odeose cuintri Imperiâi e Patriarcjins, cence sparagnâ lis popolazions dai paîs e des campagnis, cun incursions sanganaris progjetadis par fâju colâ te fam e te disperazion. Ai 13 di Lui dal 1419 Cividât al cole; ai 7 di Jugn dal 1420 Udin al cjapitule, decimât di une resistence eroiche de popolazion ma disfat sedi de strache che dal tradiment de famee Savorgnane, simpri pronte a servî Vignesie pûr di vê cualchi contentin dai gnûfs parons. Tristan Savorgnan, propit chel che al veve copât tal 1394 il patriarcje Zuan Sobieslaw di Moravie, nuie di mancul che il nevôt dal Imperadôr Carli IV, al jentre vitoriôs in Citât cu la bandiere dal Leon, mentri che la Acuile e ven butade sul fûc. Nobiltât e popul di Glemone, Sant Denêl, Vencon, Tumieç e Monfalcon a proclamin la rese une daûr chê altre e il Friûl al devente venezian, pierdint chel rûl di stât indipendent european che al gjoldeve fin dal 1077. E che nol varès mai plui cognossût inte storie dopo chê ete. Une prospetive, un sium che nus fâs scombati ancjemò in dì di vuê.
***
Cemût che e podeve lâ
Ai 6 di Jugn dal 1420 e rive al Cjapitani di Udin la gnove che trê dîs prime ancje Albone e Fianone, in Istrie, si jerin rindudis a Vignesie. Dal principi dal an, il stes destin al jere tocjât a Feltre, Belum, Siest, Puart, Sant Vît, Strassolt, Prampar, Voleson, Spilimberc, Manià… La citât e je sierade dal esercit di Sant Marc di tant timp. Il risultât e je la fam, la sêt, la pôre di epidemiis, la sigurece dai svindics che la Dominante e varès di sigûr fats une volte jentrade, lassant che i siei soldâts se cjapassin cu la int, come che al jere za sucedût in miârs di altris paîs, massime a Prampar e a Glemone. In plui, l’esercit dal Patriarcje Ludovì di Teck al jere partît pes Gjermaniis tal Zenâr di chel stes an, e mai plui tornât: cussì si decît di mandâ une delegazion di udinês fin al senât di Vignesie, par declarâ la rese e preâ di no cjapâse cu la Citât. Ai 7 di Jugn si vierzin i puartons. Tristan e Francesc Savorgnan, fradis e compliçs, a spietin sul lôr cjaval. Braurôs, a gjoldin sodisfats, parcè che in curt a saran lôr i siôrs di Udin, dal Friûl, de Patrie. A son agns che a masanin il lôr odi cuintri il Patriarcjât. A tramin, a preparin surtidis, imboscadis, sassinaments paiâts cul aur zechin de Serenissime, che – al è clâr – ur à imprometût dut ce che a vuelin, ce che a sperin e che a desiderin. A stan par zigâ l’ordin di jentrâ cuant che in lontanance si sint un sun di trombe, compagnât dal rumôr di mil tambûrs di vuere. Vie pe plane un grant fumaron, e berladis e sclopetadis e fûcs. Al somee che un trop grandonon di int al stedi corint in direzion de Puarte di Udin. I doi fradis si cjalin te muse, stranîts, un pôc spaventâts. Cui sono, ce vuelino? Cui ise dute chê int che e cor e che e berle? Tra i prins confenons che si rivin a viodi al è chel di Sant Denêl, e dongje chel di Glemone e di Vencon e di Tumieç, cuntune sdrume di cjargnei e di cjadovrins, masnadis armadis di roncons, ristiei e forcjis. Nicolau di Prate e Cristoful de’ Valentinis a cjaval cui lôr vassai e int di Monfalcon, e di Maran. E in bande un slusignâ di armaduris. Un esercit grandissim, che no si viôt dulà che al finìs ni di dulà che al rive: sot lis insegnis dal Patriarcje Ludovì di Teck, miârs di ongjarês e di cravuats. Il cont Erman di Cilli, cui siei Slovens. E dute la cavalarie pesante dal imperadôr Sigjismont. E je la vôs di une Europe che si ricognòs tal Patriarcjât e che e à decidût di no lassâlu murî. Tristan nol sa ce fâ, e coragjôs come che al è, al pense ben di bati il talon su la panze dal cjaval e di scjampâ vie, e di corse, par evitâ une sconfite sigure, dal moment che so fradi Francesc al è bielzà scjampât di furie in direzion di Maran. Ma un clap tirât di une fionde dai bastions di Udin lu fâs colâ par tiere. “Chest al è in memorie di mê mari, bastart di un Savorgnan, une di chês biadis zovinis che un an fa tu âs fat taiâ a tocs di chel vuestri manigolt di Arcelli!”. E jere ben la veretât, che propite tal 1419 chel cjapitani di Vignesie, l’Arcelli, par svindic dai udinês che a vevin copât cuatri soldadats di sant Marc, al veve metût a muart trente zovins e vincj fantatis furlanis. A chel berlâ e jes fûr ancje la popolazion di Udin, furiose, cu la bandiere di vuere dal Patriarcjât: une Acuile di aur in cjamp ros. Ce che al ven dopo e je aromai storie. Ducj a san che in chê zornade gloriose Vignesie e à di rindisi, e la Patrie dal Friûl e ven confermade jenfri i siei confins storics cuntun edit emanât nuie mancul che dal imperadôr Sigjismont: un dai principâts plui grancj de Corone dal Sacri Roman Imperi di Gjermanie, insiemi cu la Sassonie, la Baviere, la Svevie, la Franconie, la Marcje dal Est (che cumò si clame Austrie), la Cravuazie, la Ongjarie, la Boemie e la Moravie, e vie disint. Lontane de culture e de storie taliane, tal 1848 il Cont di Cavour no si è nancje lontanementri impensât di progjetâ une campagne risorzimentâl par concuistâle ae Primevere dai popui talians: che sburtade si è fermade tal 1866 su la Livence, che mai e mai altri la Prussie, aleade cul Ream di Italie in chê vuere che i Talians a clamin “la Tierce di Indipendence”, e varès permetût che un dai plui impuartants principâts todescs, come la Patrie dal Friûl, al fos regalât ai talians. Otignude la indipendence ae fin de Prime Vuere Mondiâl par vie dal tratât di Parîs, tal 1919, compagn de Cecoslovachie, de Polonie e de Jugoslavie, in dì di vuê cheste Tiere e je considerade une des Republichis plui impuartantis de Europe. Il so piçul Parlament, che al svante secui di storie e che si riunìs daûr tradizion antighe sul antîc cjistiel di Udin, al viôt une rapresentance une vore significative di popui, di lenghis e di culturis diferentis: furlans, slovens, carinzians, cravuats, istrians, che par Bruxelles a àn rapresentât, une vore prime de nassite de Union Europeane, un esempli straordenari di civîl convivence e di unitât culturâl. Un esempli par ducj chei popui, insome, che cun dignitât e braùre a aspirin ae lôr autodeterminazion.
✒ Angelo Floramo
SIUMS DI STORIE – come che e varès podût lâ. 420: une acuile di aur in cjamp ros............
La rubriche storiche e continue ma cuntune variazion: cemût saressie stade la storie dal Friûl se no fos lade come che invezit e je lade te realtât? Noaltris o provìn a rispuindi cussì…


text:
Capî la muart par capî la vite01 di Zenâr 2004
Zornadis di malinconie, di ricuarts e forsit di rimuars chês che nus spietin. A son lis zornadis dai sants e dai muarts, dai muarts che a son i nestris sants. Une ocasion straordenarie par cjalâ in muse la realtât, par relativizâ tantis robis che nus semein impuartantis e invezit a son stupidis e banâls, par meditâ sul valôr dal timp che un lari impietôs nus strafuìs dì par dì, ore par ore, moment par moment. E cheste scuele di vite e à come catedre la sapience e come bancs lis sepulturis de nestre int passade da la bausie a la veretât, da la precarietât a la stabilitât, da la tende provisorie a la cjase eterne, da la lûs cerclade di scûr de nestre esistence al scûr inceant di Diu e inluminât a dì dal grant don de fede.
In chescj dîs il gno pinsîr afetuôs e ricognossint al svuale tai cimitieris là che, come predi, o ai metude a durmî te scune de tiere tante int di ogni etât e cundizion: dal cimitieri di Visepente a chel di Val e Rualp e Treli par finî in chel di Vençon, là che o ai lis mês lidrîs.
Ma la malinconie si reonç pensant a ce gambiament che al è stât operât ancje in Friûl parfin tai cimitieris, trasformâts in lûc di sfide a cui che al à plui trist gust e mancul dignitât. Propit. O vin pierdût il sens de muart e par conseguence ancje chel de vite.
Se il lûc de veretât al è deventât une comedie, trop grande no saràe la comedie te senegjade dal mont?
Benedetis lis puaris sepulturis che mê mari, siore dome di fede, e furnive di muscli e di classuts a forme di crôs e cuntun mac di crisantemis di ort e un lusorut di pôs centesins! Ma si saveve che e jere une zornade speciâl parcè che il grumussut di tiere al jere furnît come di fieste. Ma se la lûs e je impiade dut lan e il mac des rosis nol cognos ni sut ni ploe parcè che a son matis, ce sens aial celebrâ la zornade dai muarts?
I nestris muarts nus an lassade robe vere: cjamps, cjasis, culture, valôrs, bêçs vêrs. Podìno puartâur un mac di rosis matis e cjalâju in muse?
Tachìn, par amôr di Diu, a deventâ serios almancul tal unic puest là che la veretât e la serietât a varessin di regnâ di paronis. Tachìn a capî il valôr dal timp, de vite, dal cîl, de tiere, des stagjons, dai afiets, dal lavôr, de amicizie, dal paîs, de libertât, de profonditât. Imparìn la scuele de vite sui bancs de muart.
Un regâl jo lu domandarès ai nestris muarts. Sore dal lumìn che ur impiìn su la sepulture, di no lassânus mai cence il lusorut de fede e de sperance. Sore des rosis che ur metìn, di no lassânus mai cence lis rosis de virtût e il profum des buinis cualitâts. Sore de visite che ur fasìn, di fânus tornâ a cjase plui siôrs di sintiment, plui tacâts a la vite, plui impegnâts te storie piçule e grande.
E ur domandarès, a lôr che a vivin in Diu, di no lassânus colâ te muart prin da lore. And è int che e passe plui timp cui siei muarts che no cun chei dal paîs e che e fevele plui cu la int di là che no cun chê di ca. O cognos personis che a jessin di cjase dome par lâ li dentri. Nol è just nè serio jemplâ di vite il cimitieri e trasformâ paîs e borcs e curtîi in cimitieri.
I muarts a son la nestre arcje di santitât, il nestri capitâl di storie e di sapience, il nestri tesaur di esperience e di culture, lis nestris lidrîs platadis sot tiere. No si onore un tesaur dismenteanlu o svendinlu. No si onore la lidrîs lassant secjâ larbul.


text:
venerdì 1 giugno 2012
LETTERA APERTA SUI DIRITTI LINGUISTICI AL PRESIDENTE DELLA REPUBBLICA, GIORGIO NAPOLITANO, E I "SORESTANTS FURLANS"
LETTERA APERTA
SUI DIRITTI LINGUISTICI
AL PRESIDENTE
DELLA REPUBBLICA ITALIANA,
GIORGIO NAPOLITANO
e i “Sorestans furlans”
------------
Ats simbolics, documents e «cjacaris e distintîf»
............................................................ ..........
EUROFURLAN
«Sâr President, benvignût in Friûl. Gospod Predsednik, dobrodošli v Furlaniji. Sehr geehrter Herr Präsident, willkommen in Friaul».
Il President de Republiche Taliane al è vignût in Friûl e lu àn saludât in tancj di lôr: la int e i sorestants. Nol sarès stât mâl che cualchidune des autoritâts di chenti e ves dât il benvignût ae cjarie plui alte dal Stât ancje par furlan, par sloven e par todesc.
Al varès parût bon sei par pandi in maniere plui cjalde e plui rapresentative il bon acèt pal ospit de bande de nestre int, sei par fâi onôr ae persone e ae istituzion e mostrâ che la plui part di nô – lu confermin ancje i scandais fats in chescj ultins agns cul jutori de aministrazion regjonâl – o sin di lenghe furlane, di lenghe slovene o di lenghe todescje e cun chest o volin jessi citadins talians cun dignitât e dirits compagns di chei altris, daûr di ce che e dîs la Costituzion, a tacâ dai principis di fonde che si cjatin tai siei articui 2, 3 e 6.
E ricuardâ ancje che cheste specificitât, in dì di vuê ancjemò di plui che tal passât, e je la fonde de autonomie speciâl de regjon Friûl-VJ, intant che par chest la nestre int e à vût patît a fuart la ditature fassiste ma e à ancje scombatût, cun fuarce e cun soference particolârs, pe liberazion e pe costruzion de Republiche che vuê Giorgio Napolitano al è il so president.
Magari cussì no, a Udin, a Glemone, a Dieç, a Cjargnà e a Pordenon, nissun dai sorestants al à rivât a fâ un pensament e duncje une azion di cheste fate. Par fortune, impen, a Faedis al è sucedût. Cun di fat, il sindic al à ricuardât, doprant ancje furlan e sloven, la specificitât dal so Comun (e o pensìn che se al fos stât sindic di Tarvis o Malborghet, al varès saludât ancje par todesc).
Cristiano Shaurli al à fat ancje alc di plui, sei cul so discors, coret te analisi storiche e te prospetive, sei cul fat che i à consegnât a Napolitano un document, prontât dal Comitât/Odbor/Komitaat/Comitato 482, che al ten dongje associazions e altris entitâts des minorancis linguistichis furlane, slovene e gjermaniche dal Friûl.
Te sô letare vierte, il Comitât al domande l'intervent dal president, tant che “garant de Costituzion”, par che a vegnin metudis in vore ad in plen lis leçs di tutele e duncje par che a vegnin garantîts pardabon chei dirits ricognossûts in tiermin formâi de Leç fondamentâl de Republiche e di ches altris normis specifichis, cemût che a domandin ancje in Europe.
Chel di Faedis al è un at piçul, ma al devente grandonon denant dal cidinôr e de cjacaris di tancj di lôr. In chescj dîs, par esempli, al è tornât a saltâ fûr il câs de precarietât di Onde Furlane, che e fâs un servizi public unic tal cjamp de culture e de informazion par furlan e par chest e varès di vê un jutori garantît de bande des istituzions e no lu à. Un câs che al mostre che ancje di chi nô no mancjin chei che a son dome «cjacaris e distintîf», soredut se il distintîf al è chel de acuile dal Friûl.
Articolo pubblicato sul quotidiano
IL QUOTIDIANO (Ud)
Venerdì 1 giugno 2012
----------------------
LETTERA APERTA
SUI DIRITTI LINGUISTICI
AL PRESIDENTE
DELLA REPUBBLICA ITALIANA,
GIORGIO NAPOLITANO
Leggi tutto il documento
Dal sito internet del
Comitato 482
------------------
Pubblicato da Comitât pe Autonomie e pal Rilanç dal Friûl a 16:39
Etichette: Comitato 482, EUROFURLAN, Minoranze linguistiche, Radio Onde Furlane
Iscriviti a: Commenti sul post (Atom)


text:
Cjârs letôrs,
cun chest mês il nestri mensîl nol è plui in blanc e neri.
_Il sburt par fâ cheste inovazion nus è vignût di une gnove iniziative: in gracie dal jutori de Provincie di Udin, pe viertidure de stagjon turistiche estive, albiercs e agriturisims de provincie a ricevaran il nestri gjornâl di fâ viodi ai lôr ospits.
_I abonâts a varan il mensîl intune version normâl, ma un trop di copiis a laran ator in gracie di cheste iniziative cun tune prime pagine divierse, che e à un messaç di “benvignûts in Friûl” ai turiscj forescj par inglês, todesc e francês, e une descrizion di ce che e je cheste riviste scrite intune lenghe particolâr.
_Une lenghe che e je un biliet di visite dal nestri teritori, parcè che e conte di un Paîs cun tradizions particolârs che e vegnin de union des trê grandis culturis de Europe: latine, slave e gjermaniche. Nô o sin un cjanton unic dal Continent Vieri.
O cjapi la ocasion de presentazion di cheste iniziative par marcâ che lei la Patrie al è un biliet di visite ancje par cui che le lei. Il nestri letôr al è:
_un che nol mole: prin di dut parcè che, no vint grande distribuzion, il gjornâl al à vût di cirîlu. E al è un impegn ancje chel di lei par furlan: a scuele nol ven ancjemò insegnât come che al coventarès e o sin analfabetis in te nestre lenghe.
_Nol è conformist: interessâsi al propri teritori “pensant furlan” (no dome “par furlan”) tal mont di vuê, che nus volares fats cul stampin, nol è par nuie scontât.
_Al è braurôs pardabon de sô lenghe e de sô culture: un cont al è un che ogni tant al bute li un “mandi” o un “fuarce Friûl” te ostarie, un altri cont al è cjapâsi su e fâ l’abonament.
_I ten a lis lidrîs ma ancje al futûr: vie pes nestris pagjinis o contìn di une lenghe che si inzorne tal timp e che e ven doprade in ogni cjamp de vite: de economie ae musiche, ae presince sui social media (la nestre pagine Facebook e à passe 16.000 di lôr che le seguissin).
_Al è pazient: nô o spedìn il gjornâl ai prins dal mês, ma cun lis Puestis Talianis al rive une dì la, e vot dîs dopo tal paîs dongje. Bon, pazience (apont), tant la cjarte no scjât e nancje lis ideis.
_Par strucâ dut intun concet, in sumis al è un sostignidôr de identitât furlane. Cuant che un al à in man chest sfuei, o savês che al è dut chest: un dai nestris.
A ducj nô, duncje, ancjemò une volte buine leture cul auguri che il trop di letôrs braurôs di chest “biliet di visite” si slargji simpri di plui.
✒ Dree Venier
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Friuli doc, scrit cussì par talian. Cuale ocasion miôr par un resonament sul nestri mût di cjalâ lis robis ator. Ma parcè propit Friuli Doc, e la mancjance di traduzion e je volude, par pandi cheste curiositât? Par une serie di motîfs. Il prin e il plui sempliç parcè che si cjate tante int e chest la dîs lungje su dutis lis critichis, la puce sot dal nâs, che tancj di lôr, inteletualuts in gjenar, a mostrin pe manifestazion. Il lôr slogan, par segnâ la diference, lu ai sintût chê altre dì: «Pordenone legge, Udine beve». E vie indevant cuintri la sagre dai cjochetons, al provincialisim che al sarès daûr de stesse. Po dopo magari a contin ai lôr amîs ce biel che al è passâ doi dîs al Oktoberfest di Monaco.
Ma a la int invezit Friuli doc, simpri no tradusût, i va ben cussì: une maniere di cjatâsi, ancje une sorte di svant par podê mostrâ al turist la robe buine di cjase nestre, la origjinalitât de nestre produzion. E scusait se al è pôc in timps dulà che ancje il Tocai al à scugnût voltâ il non.
Dit chest, vadial ben duncje cussì? Nancje pal doi di cope al va ben cussì. Chest juste apont al è Friuli doc, ma a noaltris nus plasarès che al fos «Friûl doc» cun chel circonflès che al fâs la diference.
No son robis di pôc cont i segns te scriture. Visaitsi dome cun ce segretece e vuate che a àn gjavât chê liniute tra Friuli e Venezia Giulia: e jere restade la ultime trincee istituzionâl par ricuardâ a ducj che la Regjon e jere costituide di dôs realtâts diferentis, il Friûl e Triest. E invezit intune comission parlamentâr, par iniziative di un onorevul di chenti, ma dacuardi ducj i partîts, la liniute e je svolade vie e cumò, in barbe a chei che a disin che la Costituzion no si pues cambiâ, no sin plui la realtât che propit i paris de Costituzion stesse a vevin decidût, ma une altre robe miscliçade, contraditorie, sbaliade, cence che nissun al vedi il cûr di dî alc cuintri.
Dificil tornâ indaûr des peraulis scritis, e cussì al vâl par Friuli doc che cul passâ dai agns al à pensât plui a la panze che no al cerviel.
Cence culture, cence cussience un toc di purcit al reste un toc di purcit in ogni bande dal mont. La diference e sta tal rapuart che un popul, par tradizion, par clime, par credince religjose, par mîts e liendis, al à cul gustâ, cul prodot de tiere, ma ancje cul stes lavôr: in sumis, cu la nature e la sô trasformazion.
Di dut chest al è dificil cjatâ olmis tra stands e bancuts, ma soredut impussibil pretindi che cumò a zontedin ce che a àn gjavât.
Jessi duncje a Friuli doc al è come picjâ tul mûr di cjase une riproduzion o un cuadri fals. No vûl dî che in chê cjase no tu cjatarâs un bon acet o che no tu starâs ben in compagnie dai siei parons o che il vin nol sarà bon.
Il dubi al è che forsit no le contin juste, o dute, ti restarà sul stomi.
Ma parcè i Furlans varessino di picjâ copiis, cuant che a àn tancj brâfs pitôrs?
DREE VALCIC
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Josef Marchet
(pre Bepo Marchet)
Predi, insegnant, linguist, storiograf, leterât, storic e critic di art
(Glemone 1902 - Udin 1966)
Daspò di vê cjapât la lauree in teologjie, tal 1935 si indotorà in Letaris classichis e modernis ae Catoliche di Milan. Al insegnà Letaris tal Seminari, tal Liceu Classic e tal Istitût Magjistrâl di Udin e a Tumieç.
Tal 1944 al fo mandât al confin politic fassist e daspò de vuere al fo l'ispiradôr dal grup poetic Risultive.
Par agns al fo la anime dal ferbint setemanâl "Patrie dal Friûl", unic periodic publicât dut par furlan, che al sostignive la autonomie regjonâl intun ambient pal plui contrari.
Dal 1961 fin ae muart, al à ancje direzût la riviste "Sot la nape".
Al à scrit une gramatiche fondamentâl de lenghe furlane; al à "scuvierte" la sculture furlane in len ; al à tornât a lei la storie regjonâl cence condizionaments e prejudizis nazionalistics. Ancje se nol fo un artist pûr, al à scrit intun furlan esemplâr: nissun, ni prin ni daspò, al à paronât la lenghe tant che lui.
Si à di vê iniment fra lis sôs oparis plui impuartantis:
- Lineamenti di grammatica friulana, Udin 1952 e 1967
- G. M. e G. Nicoletti, La scultura lignea in Friul, 1956
- Friuli. Uomini e tempi, Udin 1959 e 1974
- Lis predicjis dal muini, Udin 1965
- Cuintristorie dal Friûl, Udin 1974


text:
02 maggio 2006
Adriano Piuzzi Assessôr: COMPLIMENTS!
Tancj compliments!
No sai parcè ma cheste robe mi à fat plasê dopli: il prin motîf parcè che e ven premiade une persone (za premiade dal eletorât) che cuant che e cjape un impegn, no mole fin che no à mantignût lis promessis (in politiche a 'ndi fossin come lui, invezit di predicjâ e vonde...); il secont motîf al è che a plui di cualchidun i è vignût il mâl di stomi pe bile.
Ma no stin a preocupâsi: come al solit in tancj a saran a montâ sù sul cjar dal vincidôr! Dopo dut, ancje Maian al è in Italie...
2 commenti:
- MASANC ha detto...
-
Nol pos vigni el mal di stomi se un citadin di Majan al rive a chest traguard.
Se mai al pos vigni el mal di stomi se si viòt a usà mal el podè che ches meretat incaric al proviot.
Se si analise cè che a la fat Pius pe nestre comunitat in termin di intervens e contribus, al merete chest ricognosiment.
Se le analisi e cjale el pés politic tai vustris "preconseis" de pasade legislature, le sunade e cambie.
L'arogance politiche no ha paiat nancje Berlusconi.
Scusait par cemùt che scrì in furlan (e sarà l'ultime volte)
- 3/5/06 20:34
- Christian Romanini ha detto...
-
No capìs il discors de "arogance politiche": isal mai pussibil che se un ti dîs clâr e net ce che al pense al è arogant... jo no capìs cheste maniere di viodi lis robis: mi displâs par chei che no la pensin cussì, ma o preferìs discori cuntune persone che e à la onestât di dîti in muse ce che e pense, pluitost di vê a ce fa cun cui che denant ti dîs che al va dut ben, e salacor par daûr ti tire jù la piel. Fin che o varìn cheste maniere di pensâ no si larà masse distant.
- 3/5/06 23:42


text:
Dedicât ai tifôs de lenghe inglese
Dispès al salte fûr "l'espert" di turni, specie in materie di politichis linguistichis: pal solit si trate di cualchidun che al sosten che lis lenghis a àn di jessi lassadis a lôr stessis, a àn di vê une esistence "naturâl"... propit chest argoment al ven tocjât ancje di Michele Gazzola, che espert lu è pardabon e intune cunvigne fate te Svuizare taliane al sclarìs miôr di me il discors dai intervents des istituzions su lis cuistions linguistichis. Un altri argoment al è dedicât ai "tifôs de lenghe inglese": Michele Gazzola al smonte in maniere sistematiche cheste manie dal inglês, che e riscje di deventâ derive intun monoliguisim anglofon (ma il probleme nol sta intune lenghe o intune altre: al è il concet di monolinguisim che al va metût in discussion).
Cun chest no vuei passâ par chel che no i free nuie di imparâ lis lenghis forestis, mancjarès! Ma o ai voie di puartâ la discussion sul teme dal multilinguisim, no dome l'inglês. Prime di lassâus al video, o ringracii chel amì che mal à segnalât.
FRACAIT CHI PAR SCOLTÂ L'INTERVENT DI GAZZOLA: LINK (nol è tant curt, ma o scomet che no restarês deludûts: BUINE VISION).
PS: chi ancje une intervistute simpri sul argoment: fracait chi.


text:
Tal 2011, Glesie Furlane e veve publicât il libri “rogazions” di pre Toni Beline, une anticipazion de sô Opera Omnia. Intal mês di Dicembar dal stes an, La Patrie
dal Friûl e veve publicât la jentrade al libri, scrite di Claudio Violino, chê volte assessôr ae agriculture de Regjon.
Par Pre Toni Beline, lis rogazion a rapresentin la vite, il simbul reâl di un mût di jessi, vêr e sclet dal popul furlan, gjenuin, dulà che la culture materiâl e spirituâl si incjarne inte tiere, inte vite su pe Tiere.
Un libri profont che us conseìn di lei, parche che al invide a rifleti cence ipocrisie su pe grande impuartance che al à il vivi diret, fuart e vitâl cu la tiere, scune e tombe dal om. Come che al ricuarde Violino: «Pre Antoni su chei temis achì al devente profetic, al viôt plui in là dai siei voi, al cjale cun voi trassendentâi… Al è il Pre Antoni plui dolç e afetuôs, delicât e poetic, cuasi intim, in confidence cu la anime, come che al saveve jessi cui amîs.» ❚
✒ A.S.
Lis rogazions di pre Toni Beline............
Tal 2011, Glesie Furlane e veve publicât il libri “rogazions” di pre Toni Beline, une anticipazion de sô Opera Omnia. Intal mês di Dicembar dal stes an, La Patrie


text:
Jutori:Vuide in curt/Registrazion
Inizi · Cambie la pagjine · Formatâ il test · Cemût fâ dai leams · Discussion · Lis liniis vuide · Deventâ un utent registrât
Regjistrâsi nol è un oblic
Ducj a son benvignûts inte vichipedie ancje se no son regjistrâts.
Regjistrâsi al a però dai vantaç.
Intant tu puedis impostâ lis tôs preferencis, tu puedis vê une liste des dulà che tu âs colaborât par podê viodi lis modifichis, tu puedis spostâ o rinomenâ des pagjinis inte maniere corete.
Une volte regjistrât tu âs une tô pagjine personâl e i altris utents ti puedin mandâ dai messaç. Se tu to regjistris tu dâs un segnâl di interès ae comunitât de Vichipedie, tu fasis viodi di vê voie di colaborâ in mût continuatîf. Par finî dome i utents regjistrâts e puedin deventâ aministradôrs.
Par regjistrâti va ca vie.


text:
Gjornalist e di agns impegnât inte promozion de proprie lenghe nazionâl, il sart, Giuseppe Corongiu, o miôr Pepe Coròngiu di Làconi (OR), al è stât par 8 agns diretôr dal Servìtziu Limba e Cultura Sarda de sa Regione Autònoma de Sardigna.
Autôr dal libri Il sardo: una lingua “normale” (2013, edizions Condaghes www.condaghes.com),che secont cualchidun al sarès la cause dal so slontanament dal rûl di responsabil regjonâl dal ufici pe lenghe e la culture sarde, Coròngiu cumò al lavore intun comun in provincie di Casteddu, ma al continue la sô bataie pai dirits linguistics dal popul de Sardegne dentri dal Coordinamentu pro su Sardu Ufitziale.
–––
Intal XXI secul si pues pierdi il lavôr par vê scrit un libri?
“No lu sai, o pensi però che il libar pinsîr al sedi simpri un esercizi pericolôs. Il fat di no avalêsi plui de mê professionalitât, di là de cuistion personâl, al è stât un segnâl negatîf de Regjon viers dal Moviment linguistic. I fats sucessîfs dopo lu àn dimostrât cun evidence”.
–––
Cui Lu aial contrastât e cuale ise stade la acuse?
“Il mont academic no mi à perdonât mai il stop ai finanziaments causât dal lôr dinei a doprâ il sart tant che lenghe veicolâr inte formazion dai insegnants. E un ciert mont folcloristic dialetâ no si è sparagnât in ofesis gratuitis di nature cjampanilistiche e ignorante. Acusis no ‘nd è, dome argomentazions ridiculis. E je mancjade plui che altri la politiche: miôr vê dirigjents neutris che no visin ogni moment al politic i siei oblics viers dal sart”.
–––
Nus fevelial di Limba 2.0 (www.salimbasarda.net), il diàriu de su movimentu linguìstico?
“Al è un blog scrit dal dut in sart là che o cirìn di esprimi lis posizions di cui che al è favôr de standardizazion unitarie e là che o cirìn di dâ notiziis su la politiche linguistiche. E je une iniziative volontaristiche che si fonde sui contribûts dai partecipants. Al è un lavôr fat intal timp libar e inte fin de setemane. Nus stan tant daûr i militants e o soi tant sodisfat. In pôcs mês o sin deventâts il sît in sart plui clicât”.
–––
AI 8 Di Dicembar a Cagliari si è fate la Cunferentzia Natzionale de sa Limba Sarda: cemût ise nassude la iniziative?
“Il Guvier Regjonâl intal 2014 al à taiât ducj i fonts (plui o mancul 3 milions) relatîfs ae politiche linguistiche. Cun di plui, al à soprimût un apontament obligatori previodût par leç, la Conference Anuâl de sa Limba Sarda là che i aministradôrs a son obleâts a confrontâsi cui operadôrs. Alore le vin fate nô ativiscj in maniere polemiche. Tant che Coordinamentu Sardu Ufitziale o vin cjapât il puest, di brâfs citadins, di un podê public che nol à fat il so dovê”.
–––
Sono stadis reazions dal mont istituzionâl?
“Cidin totâl. Promessis di intervent e di finanziament butadis li aes solitis animis cjandidis par vuadagnâ timp. Dopo e je rivade la Finanziarie 2015 cu la propueste de Zonte di tai di dute la politiche linguistiche e o disìn che e je stade la rispueste che si spietavin. La politiche in Sardegne e je stade comissariade dai academics. I academics chi a son i nemîs de lenghe, ergo…”
–––
Un dai temis che al à dismovût plui interès al è stât l’insegnament de lenghe di minorance a scuele: cemût ise la situazion de lenghe sarde?
“E je piês di chê dal furlan, ma cu la leç 3 dal 2009 o sin rivâts a sigurâ in maniere graduâl la presince dal sart intal orari curicolâr in plui di 200 scuelis. Lis fameis a lassin di doprâ il sart cui fruts a un ritmi impressionant, fûr che in cualchi zone centriorientâl de isule. Magari cussì no, i segnâi che a rivin de Regjon vuê no son confuartants. Anzit, la mê pôre e je che si passi di une politiche di normalizazion a une di folclorizazion e di dialetizazion. Nus volaressin tancj bêçs”.
–––
Dilunc dai lavôrs de Cunferentzia Natzionale de sa Limba Sarda a son stâts une vore intervents dal public cetant ‘sintûts’ e caraterizâts di une cussience identitarie impuartante: il teme isal une vore sintût de popolazion?
“Al è sintût, ma nol cjate une sô composizion. Al è un probleme democratic interni plui che di pression di un altri grup linguistic: lis élites che a guviernin no nus crodin e a remin cuintri, invezit che a pro. A difondin ancje une idee de lenghe fate di prejudizis e stereotips che e confont la popolazion. Il Moviment Linguistic al è ferbint e organizât e al lote salt pe difese dai dirits linguistics. O soi otimist: o pensi che ae fin, dopo cualchi an di soference, si ricjaparà strade”.
–––
Ce an saraial il 2015 par sa limba sarda?
“Di resistence. Al larà cussì par un pôc di timp fin che la ruede no zirarà e al cambiarà il senari politic”. ❚
✒ Christian Romanini
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
“Cheste ativitât al à scomençade par scherç gno pari – al conte Gilberto Rossitti -. Al lave spes ator pai flums, pai boscs a cjoli sù lidrîs che, in laboratori, a cjapavin forme. Dopo il taramot, al à volût fâi cuintri a chel moment cun ligrie e musicalitât, e al à cjatât la calme naturâl e juste tra len e musiche tal violin. E cussì si è svicinât a di chest gnûf mont, e plan planin al è lât a “robâ” il mistîr. Al à cjatât tantis personis che lu àn compagnât in chest percors. Tra i tancj, al à cognossût ancje Morassi che, tal timp, al è diventât un dai liutârs plui impuartants a nivel mondiâl e che vuê al à une famose liutarie a Cremone. Gno pari al lave ancje a Udin a fâ cors, po dopo al à partecipât a tancj concors che i àn dât tantis sodisfazions.
Ma la passion pal len e nas inmò plui indaûr. La storie dai fradis Giuseppe, Elio e Giobatta Rossitti e scomence tal dopovuere. A Trave, intal lôr paîs di nassite, a àn metût in pîts un piçul laboratori indulà che sul imprin a restauravin mobii vecjos e po dopo a àn tacât ancje a fâju. La domande e je cressude, i spazis no bastavin plui e viers la fin dai agns ’60 a àn comprât un teren a Tumieç e a àn fat un gnûf laboratori. Gno pari, Giuseppe, dopo dal lavôr al coltivave cheste passion. Duncje sabidis, domeniis, vacancis al mâr a jerin dedicâts ae sô passion.
Vuê i fîs di Giobatta (Amerigo, Mauro e Bruno) a àn imparât il mistîr. Dopo o soi rivât jo. Za di piçul o jeri spes achì inte liutarie. Graciis a gno pari che al cognosseve il mestri Ottavio Scarseletti, o ai tacât a imparâ a sunâ il violin. Po dopo, o soi lât al conservatori. Intant che o studiavi, o frecuentavi l’ambient di Gurize e duncje o ai vût un stimul par continuâ cheste ativitât. Ancjemò vuê, o fasìn riparazions di violins servint cheste zone.
Par fâ un violin a coventin cetantis oris di lavôr, e dut a man. Par ce che al inten il len, gno pari al à fat une ricercje: achì in Cjargne il len di risonance si lu cjate sul Pura, a Dimpeç e tal Tarvisian. Ma il len miôr si lu cjate in val di Fiemme (Pradazzo) indulà che a contin che Stradivari al lave a polsâ e al sintive vignî jù lis taiis su pes lissis e lui, daûr dal sun, al valutave cuale che che e sarès stade la miôr par fâ i violins.
Violins dai nestris a son lâts in Americhe e in Gjapon; ciert al è che vuê chest lavôr tu lu fâs dome par une vocazion e di sigûr no par dî di vuadagnâ.
La fortune de nestre ativitât e je par vie che e je stade tramandade di gjenerazion in gjenerazion. Di pôc, o vin fat cualchi pas di invistiment tecnologjic però no vin disnaturade la nestre aziende: o vin une vore di machinaris di vecje concezion che ti permetin di vê un control su cierts gjenars di lavôrs e a son rispietôs dal len massiç (no son materiâi di cumò come il panel pressât). Alore achì, par ogni singul toc, al tocje ogni volte preparâ o modificâ la machine; il risultât finâl al è un prodot che al è unic, ben identificât.”
✒ Marta Vezzi
CJARGNE VIVE. Liuterie Rossitti a Tumieç............
“Cheste ativitât al à scomençade par scherç gno pari – al conte Gilberto Rossitti -. Al lave spes ator pai flums, pai boscs a cjoli sù lidrîs che, in laboratori, a cjapavin forme. Dopo il taramot, al à volût fâi cuintri a chel moment cun ligrie e musicalitât, e al à cjatât la calme naturâl e juste tra len e musiche tal violin. E cussì si è svicinât a di chest gnûf mont, e plan planin al è lât a “robâ” il mistîr. Al à cjatât tantis personis che lu àn compagnât in chest percors. Tra i tancj, al à cognossût ancje Morassi che, tal timp, al è diventât un dai liutârs plui impuartants a nivel mondiâl e che vuê al à une famose liutarie a Cremone. Gno pari al lave ancje a Udin a fâ cors, po dopo al à partecipât a tancj concors che i àn dât tantis sodisfazions.


text:
44^ EDIZION DI FOLKEST: 55 spetacui e plui di 60 artiscj dal 16 di jugn al 6 di lui
La 44^ edizion di Folkest a propon chest an, dal 16 di Jugn al 6 di Lui, ben 55 apontaments cun plui di 60 tra grops e ospits, tra spetacui, musiche e incuintris partint dai concierts dal vîf sbarnizâts ’sul teritori des cuatri vecjis provincis dal Friûl Vignesie Iulie, ma ancje a Cjaudistrie e in Venit, oltri a cualchi apontament speciâl tei meis di Lui e Avost.
Il Premi ae Cariere 2022 al sarà consegnât chest an a Judy Collins.
Come pal solit, a Spilimberc al varà lûc il Premi Alberto Cesa, pensât pes gnovis propuestis de world music, che chest an al fâs disevot agns rivant ae maiôr etât. Cuarte edizion invezit pes Folk Clinics, cu la solite alternance di incuintris cui autôrs, presentazions di libris, seminaris di formazion professionâl e tecniche ’sui struments de musiche popolâr.
Tantissims i grancj nons oltri a Judy Collins (2 di Lui, Spilimberc, Place dal Domo), dai Jethro Tull (13 di Lui, Udin, Cjiscjel), a Alan Stivell (16 di Lui, Udin, Cjiscjel), dai Mellow Mood (5 di Lui, Spilimberc, Place dal Domo), a Massimo Priviero, Roy Paci, Il muro del canto e Fanfara Station.
Folkest, cu la direzion artistiche di Andrea Del Favero, ’tal è realizât da Folkgiornale in gracie dal ’supuart de Regjon Friûl Vignesie Iulie, de Fondazion Friûl, di PromoTurismoFVG, dai comuns di Spilimberc e di Udin, di Friulovest Banca e dai Ents Locâi dai 28 comuns de Regjon Friûl – Vignesie Iulie che a son stâts coinvolzûts
Chest an il festival a si fasarà tal periodi di simpri, ven a jessi ’sul començâ da l’estât – al conte il diretôr artistic Andrea Del Favero – e al vûl rapresentâ une gnove estât pe culture in Friûl Vignesie Iulie, come che ’tal è tes sperancis di ducj. Un grazie particolâr al va a cui ch’al à continuât a crodi tal nestri lavôr e a sostignînus intes ultimis dôs edizions. I tornin a partî da grancj artiscj che àn fat la storie de world music e dal rock, dant tal stes moment simpri plui spazi ai artiscj zovins; chest ’tal è pussibil ancje grazie a un gnûf progjet, Up Beat, che al tire dentri i cuindis showcase festival plui impuartants dal Centri Europe e dai Paîs Baltics e che al à apene vinçût un bant european che a nus impegnarà pardabon tai prossims trei agns.


text:
E à par titul Slovenija gre naprej («La Slovenie e va indevant») e di vot agns in ca e compagne, tant che imni, lis fortunis de nazionâl slovene di balon. Jessude tal 2002 in ocasion de prime, storiche cualificazion ai campionâts mondiâi che si son tignûts in Gjapon e Coree dal Sud, no stentìn a crodi che tes prossimis setemanis cheste cjançon e vignarà trasmetude dispès tes radios e tes tv dal paîs nestri vicin; almancul che i siei autôrs (Zoran Predin, Peter Lovšin, Vlado Kreslin) no vedin chê di fândi une altre. Lis peraulis dal test a esaltin la imprese dai fantats alenâts in chel moment di Srecˇko Katanec, za zuiadôr de Sampdorie che e vincè il scudet talian tal 1991. Tal test scrit di Lovšin si fevele dai «Slovens in marcje traviers monts e valadis pe glorie de patrie»; e po «tal mâl e tal ben o vivìn in Slovenie, Europe cjalinus, la Slovenie e va indevant!». Il video de cjançon e mostre i trê cjantants che a zuin di balon tal centri di Lubiane, cjapant dentri la int che e passe; in plui, si fasin viodi i puescj plui carateristics dal paîs, de mont al mâr, des citâts aes campagnis, par pandi cemût che il popul intîr al sta dongje ae sô rapresentative blancje e verde.
Partint di chest esempli si pues pardabon capî cemût che la Slovenie e à vivût il sucès de sô nazionâl. Dut câs no jere la prime volte: za tal 2000, cuant che nissun s’al spietave, dopo vê sierât il ziron di cualificazion al secont puest daûr de Norvegje, Katanec al rivà a puartâ i siei zuiadôrs ai campionâts europeans che si tignirin in Belgjio e Olande. Tant al fo un trionf la biele cu la Ucraine di Ševcˇenko (vitorie par 2-1 a Lubiane, pari 1-1 a Kiev), tante e fo la delusion pe eliminazion al prin turni dopo a pene trê partidis (pari cun Jugoslavie e Norvegje, sconfite cu la Spagne).
Une pussibile rivincite e podeve rivâ doi agns dopo, simpri cun Katanec ae vuide dai zuiadôrs de cussì clamade «zlata generacija» («gjenerazion di aur»), li che cjapitani al jere Zlatko Zahovicˇ, numar 10 de scuadre. Ve ca un altri miracul: graciis soredut al regjist de nazionâl, che jenfri il 1992 e il 2004 al à metût dongje 80 presincis segnant 35 rêts, la Slovenie e rive seconde tal ziron daûr de Russie lant cussì a zuiâ la biele cu la Romanie. Ancje in cheste ocasion no podeve lâ miôr: vitorie par 2-1 a Lubiane, 1-1 invezit a Bucarest e Mondiâi in sachete. Magari cussì no, come doi agns prime la aventure si ferme za al prin turni: trê sconfitis cun Spagne, Sudafriche e Paraguay.
Di là de figure no masse positive (cuatri rêts segnadis a Euro 2000, trê ai Mondiâi 2002), cheste dople vetrine internazionâl tal zîr di a pene doi agns e à permetût a un paîs di doi milions di abitants di fâ cressi la sô braure e la sô autostime tant che popul. E chest midiant il sport, come tancj esemplis (positîfs e, magari cussì no, ancje negatîfs) che a son stâts vie pai secui. Tal câs de Slovenie, i sucès de nazionâl a son rivâts juste tun moment di cressite di un stât zovin, dut cjapât te sô corse viers il tren che al menave te Union europeane e che al puartave a une sorte di sfrancjament definitîf dai Balcans. Par chest, i Slovens a stavin daûr soredut a dissiplinis tipichis des lôr tradizions che a pandevin la lôr identitât nazionâl, tant che il schi, i salts cui schis, l’hockey su la glace. La atenzion viers il balon di cjase e jere une vore scjarse: la massime serie (Prva Liga, www.prvaliga.si) e à viodût tai prins dîs agns di vite la rivalitât jenfri l’Olimpija Ljubljana e il Maribor, ma la cualitât dal balon zuiât no jere cuissà ce.
La situazion e je cambiade di uns dîs agns in ca: cul spazi prime continentâl e dopo mondiâl concuistât a pet di scuadris di grande nomee, la nazionâl e je rivade a otignî preseament di bande de int.
Al è dal sigûr cussì ancje pe seconde volte de Slovenie ai Mondiâi. Finît il ziron di cualificazion daûr de Slovachie, i zuiadôrs di Matjaž Kek (alenadôr dal Fevrâr dal 2007 cun contrat fin al 2012) a àn vût di sfidâ ae biele nuie di mancul che la Russie. Pierdût 2-1 a Moscje, a Maribor sucès 1-0 e biliet pal Sudafriche in sachete. Tal grup C la Slovenie e sta frontant Ingletiere, Stâts Unîts e Alzerie. Sierant il ziron prime o seconde (risultât che, cjalant i aversaris, nol pâr impussibil), la Slovenie e zuiarès i otâfs di finâl cu la prime o la seconde dal grup D (chel de Gjermanie).
ALESSIO POTOCCO
TERITORIS – SLOVENIE. Pe Slovenie une gnove aventure mondiâl............
E à par titul Slovenija gre naprej («La Slovenie e va indevant») e di vot agns in ca e compagne, tant che imni, lis fortunis de nazionâl slovene di balon. Jessude tal 2002 in ocasion de prime, storiche cualificazion ai campionâts mondiâi che si son tignûts in Gjapon e Coree dal Sud, no stentìn a crodi che tes prossimis setemanis cheste cjançon e vignarà trasmetude dispès tes radios e tes tv dal paîs nestri vicin; almancul che i siei autôrs (Zoran Predin, Peter Lovšin, Vlado Kreslin) no vedin chê di fândi une altre. Lis peraulis dal test a esaltin la imprese dai fantats alenâts in chel moment di Srecˇko Katanec, za zuiadôr de Sampdorie che e vincè il scudet talian tal 1991. Tal test scrit di Lovšin si fevele dai «Slovens in marcje traviers monts e valadis pe glorie de patrie»; e po «tal mâl e tal ben o vivìn in Slovenie, Europe cjalinus, la Slovenie e va indevant!». Il video de cjançon e mostre i trê cjantants che a zuin di balon tal centri di Lubiane, cjapant dentri la int che e passe; in plui, si fasin viodi i puescj plui carateristics dal paîs, de mont al mâr, des citâts aes campagnis, par pandi cemût che il popul intîr al sta dongje ae sô rapresentative blancje e verde.


text:
09 luglio 2007
Spietant il Festival
Intant però, ancje grazie al jutori di Dario dai Ols e dai amîs di Cjasesole, a tachin i apontament che a anticipin la fieste grande. Di fat sabide ai 21 e domenie ai 22 al è previodût il Radun des Lamborghini: il Taur e la Acuile.
4 commenti:
- Christian Romanini ha detto...
-
Pal prossin an o sugjerìn "il Taur e il Gjal".
ps par thermo: se tu disis che o puarti ploie o ven a cirîti. Ma se al plûf ta chel fin di setemane, no scrîf plui nuie fin che no ai viodût i fûcs ;-)
- 9/7/07 23:11
- thermonuke ha detto...
-
Cjale mo, jo ti vevi visàt!
Ma tu no!
Tu as vulut fa el spiritos!
Tu as ritignut di gava credit a cheste infamie meteo che ti aj picjat fasint crodi che je dome une liende inventade di un mat come me!
Atu viodut dome tre oris dal to post di sfide ce razze di tampestade!!
Sta atent che se chei des asociazions, chei di gardo, le pro loco te perdonin, o cognoss un doi tre che vue e an butade une cariole di pomodoros, peverons e cudumars tal ledanar e se ti cjapin!!!
- 10/7/07 21:07
- Christian Romanini ha detto...
-
A part i dams pe tampieste, che mi displâs ancje a mi, o volevi tornâ sul non. In efiets al jere juste un sugjeriment, une batude stant che, come che o podês viodi, la manifestazion no rivuarde dome Maian.
Dut câs compliments a chei che si dan di fâ.
- 11/7/07 14:30
- thermonuke ha detto...
-
No l'a plot!
Ma al e dome un càs!
- 22/7/07 23:47


text:
La Fondazione Friuli e à burît fûr pal cuint an di seguit il bant a teme Arricchimento offerta formativa cuntune dotazion di 400 mil euros.
Cun chest stanziament, la Fondazione Friuli e sostignarà iniziativis proponudis des istituzions scolastichis secondariis di secont grât statâls e paritariis des provinciis di Udin e Pordenon, par fâ progjets che a varan di concludisi dentri dai 31 di Avost dal 2018.
I obietîfs a son la valorizazion e potenziament des competencis linguistichis e matematico-logjichis e sientifichis, la incressite de alternance scuele lavôr, il disvilup des competencis in materie di citadinance ative e democratiche, la prevenzion de dispersion scolastiche e di ogni forme di discriminazion e bulisim, ancje informatic, fin al disvilup des competencis digjitâls dai students. Il bant si è sierât ai 3 di Lui, in curt si decidarà lis assegnazions.
di Redazion
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +